**Ministru kabineta rīkojuma projekta „Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 52.0.versija)”sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ar rīkojuma projektu tiek apstiprināts un iekļauts IKT mērķarhitektūrā Neatliekamās medicīniskās palīdzības dienesta projekts “Vienotās neatliekamās medicīniskās palīdzības un katastrofu medicīnas vadības informācijas sistēmas attīstība (2.kārta)”, kura virsmērķis ir attīstīt IKT risinājumus neatliekamās medicīniskās palīdzības (turpmāk – NMP) uzlabošanai Latvijas iedzīvotājiem dzīvībai un veselībai kritiskās situācijās ciešā sadarbībā ar 112 platformas attīstību.Rīkojuma projekts stāsies spēkā pēc tā pieņemšanas Ministru kabinetā. |

|  |
| --- |
| **I. Tiesību akta izstrādes nepieciešamība** |
|  1. | Pamatojums | 1. Ministru kabineta 2015. gada 17. novembra noteikumu Nr. 653 “Darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” īstenošanas noteikumi” (turpmāk – īstenošanas noteikumi) 4. punkts un 13.2.apakšpunkts.
2. Ministru kabineta 2017.gada 10.augusta rīkojuma Nr.422 “Par darbības programmas "Izaugsme un nodarbinātība" 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" un 2.2.1.2. pasākuma "Kultūras mantojuma digitalizācija" projektu iesniegumu atlases 2. kārtas projektu sarakstu Eiropas Savienības fondu 2014.–2020. gada plānošanas periodam” 1. punkts.
3. Ministru kabineta 2016.gada 10. februāra rīkojuma Nr.136 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā” 4.1 punkts*.*
 |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta rīkojuma projektu tiek apstiprināts un iekļauts informācijas un komunikācijas tehnoloģiju (turpmāk – IKT) mērķarhitektūras 52.0 versijā projekta apraksts “Vienotās neatliekamās medicīniskās palīdzības un katastrofu medicīnas vadības informācijas sistēmas attīstība (2.kārta)” (turpmāk – projekts), kas tika izvērtēts atbilstoši Vides aizsardzības un reģionālās attīstības ministrijas (turpmāk – VARAM) izstrādātajai un apstiprinātajai metodikai par projektu iekļaušanu IKT mērķarhitektūrā. VARAM ir atbalstījis projekta iekļaušanu IKT mērķarhitektūras kārtējā versijā. Projekts veicina darbības programmas “Izaugsme un nodarbinātība” specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” (turpmāk –2.2.1. SAM) 2.2.1.1. pasākumam “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” (turpmāk – 2.2.1.1. pasākums) izvirzīto rādītāju sasniegšanu pilnveidojot 12 darbības procesus NMP jomā.**Projekta virsmērķis** ir attīstīt IKT risinājumus NMP uzlabošanai Latvijas iedzīvotājiem dzīvībai un veselībai kritiskās situācijās ciešā kopsadarbībā ar 112 platformas attīstību.**Projektam ir šādi mērķi**:1. Sadarbības ar citiem Operatīvajiem dienestiem pilnveidošana. Operatīvie dienesti šī projekta kontekstā ir 112 (Iekšlietu ministrija Informācijas centrs), Valsts policija, VUGD, NMP dienests u.c. operatīvie dienesti, kas izmanto vai potenciāli izmantos 112 platformu.2. NMP sniegšanas operativitātes uzlabošana un NMP sniegšanas kvalitātes pilnveidošana sadarbībā ar citām veselības nozares institūcijām.**Projekta ietvaros, lai sasniegtu noteiktos projekta mērķus ir plānots risināt šādas ar NMP dienesta darbību saistītas problēmas:**1. Sadarbība starp Operatīvajiem dienestiem pamatā notiek izmantojot telefonus un rācijas, kā arī iedzīvotāju zvani uz Operatīvajiem dienestiem (112, 110, 113) tiek apstrādāti katrā Operatīvajā dienestā pēc saviem algoritmiem. Šāda situācija nenodrošina efektīvāko veidu informācijas apritei starp Operatīvajiem dienestiem, kas rezultātā neļauj nodrošināt palīdzības sniegšanu iedzīvotājiem maksimāli efektīvā veidā;
2. Vienotajā neatliekamās medicīniskās palīdzības un katastrofu medicīnas vadības informācijas sistēmā (turpmāk – Sistēma) iestrādātie algoritmi, kas tiek izmantoti brigāžu pārvaldībā, ievadāmo datu kvalitātes nodrošināšanā un sniegtā NMP pakalpojuma kvalitātes kontrolē, tiek noteikti balstoties uz iepriekšējās pieredzes analīzi pakāpeniski, izmantojot NMP dienesta cilvēkresursus, manuāli konfigurējot šos algoritmus tālākas pieredzes analīzes rezultātā, kas prasa ievērojamu resursu ieguldījumu. Apstākļos, kad veselības aprūpes sistēmā, t.sk. NMP dienestā vienlaikus notiek vairākas nozīmīgas reformas, cilvēkresursu kapacitāte neļauj pietiekami operatīvā laikā nodrošināt izmantoto algoritmu pilnveidošanu;
3. Nav pilnībā (sadarbībā ar visām slimnīcām) ieviesta elektroniskā dokumentācija pacienta nodošanai no NMP brigādes un uzņemšanai slimnīcā. Pacienta hospitalizācijas un uzņemšanas slimnīcā dokumentācija papīra formā apgrūtina brigādes darbu un ievērojami kavē dokumentu aprites ātrumu gan NMP dienestā ( kavējot pamata informācijas par pacientu nodošanu slimnīcas uzņemšanas nodaļai) gan slimnīcās (tiek kavēta pacienta operatīva uzņemšana un ārstēšanas uzsākšana);
4. NMP pakalpojuma nodrošināšanā izmantotās mobilās un portatīvās iekārtas ar to darbības nodrošināšanai nepieciešamo lietojumprogrammatūru ir iegādātas Eiropas Savienības struktūrfondu un Kohēzijas fonda 2007.–2013.gada plānošanas perioda darbības programmas “Infrastruktūra un pakalpojumi” papildinājuma 3.1.5.2. aktivitātes “Neatliekamas medicīniskās palīdzības attīstība” ietvaros īstenotā projekta Nr.3DP/3.1.5.2.0/09/IPIA/VSMTVA/001 “Vienotās neatliekamās medicīniskās palīdzības un katastrofu medicīnas vadības informācijas sistēmas un dispečeru centru izveide” ietvaros periodā no 01.04.2009.- 30.06.2015. Tā rezultātā gan iekārtas, gan uz tām esošā programmatūra ir novecojusi un tehnisku iemeslu dēļ pilnībā neintegrējas ar Sistēmas NMP dispečerizācijas funkcionalitāti (lietojumprogrammatūra darbojas uz operētājsistēmas Windows 7, kuras uzturēšanu ražotājs beidz 2020.gada janvārī - <https://support.microsoft.com/en-us/help/13853/windows-lifecycle-fact-sheet>). Iekārtu nolietojums ir radies dēļ tā, ka kopš to iegādes 2011.-2015.gados, to izmantošana ir notikusi iekārtu darbību neveicinošā vidē (automašīnā), tādēļ nolietojums ilgtermiņā ir radies fizisku ārēju apstākļu dēļ. Turklāt iekārtas, kuras atbilda to iegādes laika prasībām, vairs nenodrošina atbilstību pašreizējam tehnoloģiskās attīstības un iespēju līmenim, t.i., ierobežo integrēto IKT risinājumu iespēju realizāciju. Situācija ir risināma tikai pilnībā aizvietojot šīs iekārtas un lietojumprogrammatūru ar mūsdienu prasībām atbilstošām, jo tehnisku iemeslu dēļ nav racionāla esošo modernizācija. Ņemot vērā iekārtu iegādes komplicētību, tiek plānots, ka jaunu iekārtu iegāde notiks ne ātrāk kā 2020.gada beigās;
5. Saskaņā ar Oficiālās elektroniskās adreses likuma 12.pantu NMP dienestam ar iedzīvotājiem ir jāsazinās izmantojot oficiālo elektronisko adresi (ja vien iedzīvotājam ir reģistrēts oficiālās elektroniskās adreses konts). Nav efektīva dokumentu (piemēram, ar iesniegumiem saistīto dokumentu) aprite izmantojot NMP dienesta dokumentu vadības sistēmu, jo šāds process ietver sevī liela manuālā darba nepieciešamību. Šī iemesla dēļ ir nepieciešams šo procesu realizēt efektīvāk risinot Sistēmas un Drošas elektroniskās piegādes platformas integrāciju;
6. NMP dienesta struktūrvienības (kopumā vairāk nekā 100) ir izvietotas visā Latvijas teritorijā, kas apgrūtina darbinieku apmācību organizēšanu, jo nodrošināt fizisku NMP dienesta darbinieku klātbūtni apmācībās vai instruktāžā ir sarežģīti un dārgi. Apmācību organizāciju apgrūtina arī mūsdienu prasībām atbilstošu apmācību rīku neesamība, kas nozīmē, ka apmācības tiek organizētas atbilstoši tradicionālai pieejai, kas ne vienmēr ir efektīvi;
7. Sistēmā nav nodrošināta funkcionalitāte Sistēmā, kas sniedz efektīvu IKT atbalstu NMP dienesta personālam attālinātas (piemēram, telefoniskas) pirmās palīdzības sniegšanas laikā. Šādas atbalsta funkcionalitātes esamība ievērojami palīdzētu NMP dienesta personālam orientēties sarežģītās un kritiskās situācijās, rīkoties konstruktīvi, ievērojot vienotus principus, tādējādi ļaujot uzlabot NMP pakalpojuma kvalitāti un glābt pacientu dzīvību;
8. NMP dienesta ietvaros nav pilnībā elektronizēta medicīnisko resursu (gan medicīnas iekārtu, gan medicīnas aprīkojuma, gan medikamentu un medicīnisko materiālu) operatīva uzskaite un pārvaldība, kas ievērojami apgrūtina to izsekojamību, kā arī liels darba apjoms tiek veikts, lai nodrošinātu to korektu uzskaiti.
 |
|  3. | Projekta izstrādē iesaistītās institūcijas un publiskas personas kapitālsabiedrības | NMP dienests |
|  4. |  Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Visi Latvijas iedzīvotājiCitas tiešās valsts pārvaldes iestādes .Latvijas ārstniecības iestādes, uz kurām tiek transportēti NMP pacienti. |
| 2. | Tiesiskā regulējuma ietekme uz tautsaimniecību un administratīvo slogu | Fiziskajām un juridiskajām personām administratīvais slogs nemainās un projekta tiesiskais regulējums nemaina to pienākumus un veicamās darbības.Projekta īstenošanas rezultātā tiks veicināta NMP dienesta darba efektivitāte, pilnveidojot tā darba procesus un sadarbību ar citām iestādēm, tā samazinot arī administratīvo slogu. |
| 3. | Administratīvo izmaksu monetārais novērtējums | Nav attiecināms |
| 4. | Cita informācija | Nav  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019 | Turpmākie trīs gadi (*euro*) |
| 2020 | 2021 | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020 gadam | izmaiņas, salīdzinot ar vidēja termiņa budžeta ietvaru 2020 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 | 0 | 0 | 593 173 | 0 | 2 782 347 | 678 980 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 593 173 | 0 | 2 782 347 | 678 980 |
| 1.2. valsts speciālais budžets |  0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 |  0 | 697 850 | 0 | 3 273 350 | 798 800 |
| 2.1. valsts pamatbudžets | 0 | 0 | 0 | 697 850 | 0 | 3 273 350 | 798 800 |
| 2.2. valsts speciālais budžets |  0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme |  0 | 0  | 0 | -104 677 | 0 | -491 003 | -119 820 |
| 3.1. valsts pamatbudžets | 0 | 0 | 0 | -104 677 | 0 | -491 003 | -119 820 |
| 3.2. speciālais budžets |  0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Neatliekamās medicīniskās palīdzības dienesta projekts “Vienotās neatliekamās medicīniskās palīdzības un katastrofu medicīnas vadības informācijas sistēmas attīstība (2.kārta)”tiks finansēts no Eiropas reģionālās attīstības fonda (turpmāk – ERAF) līdzekļiem, un tā kopējais finansējuma apjoms ir 4 770 000 *euro*, no tā ERAF finansējums sastāda 4 054 500 *euro* un valsts budžeta finansējums 715 500 *euro*. Lai nodrošinātu ilgtspējīgu “Vienotās neatliekamās medicīniskās palīdzības un katastrofu medicīnas vadības informācijas sistēmas attīstība (2.kārta)” projekta rezultātā izstrādāto IKT risinājumu darbību, pēc projekta termiņa beigām katru gadu, sākot ar 2023. gadu ir plānojamas ikgadējās IKT risinājumu uzturēšanas izmaksas, kas katrā gadā veidos 715 500 *euro*. Izmaksu sadalījums:1. projekta ietvaros iegādāto Operatīvo dienestu mobilās pārvaldības iekārtu uzturēšanai (ražotāju garantijas pagarinājumi, standarta programmatūras licenču uzturēšanas pagarināšana) nepieciešami 378 000 euro. To veido projekta ietvaros iegādāto 189 Operatīvās darbības atbalsta iekārtu komplektu ražotāja paplašinātās garantijas ikgadēja pagarināšana, kas vidēji tirgū ir 20% vērtībā no iekārtu iegādes cenas (iegādes cena plānota 10 000 euro). Tam ir nepieciešams finansējums vismaz 189 \* 2 000 euro = 378 000 euro apmērā.
2. 325 000 *euro* plānoti projektā ieviesto risinājumu, tai skaitā ārējo integrāciju problēmu novēršanas nodrošināšanai, profilaktiskajai uzturēšanai, kā arī ārējo integrācijas risinājumu uzturēšanai. Šo darbu nodrošināšanai ir plānots piesaistīt ārpakalpojumu. Ņemot vērā šāda apjoma un kritiskuma informācijas sistēmas uzturēšanai nepieciešamo piesaistāmā ārpakalpojuma apmēru (vismaz 650 cilvēkdienas), kā arī atbilstoša pakalpojuma cilvēkdienas tirgus cenu (vismaz 500 euro), tam ir nepieciešams finansējums vismaz 650\*500=325 000 euro apmērā;
3. 12 000 *euro* projektā ieviesto risinājumu drošības testu veikšanai – atbilstība likuma prasībām, personu datu apstrāde, ievainojamību pārbaude, slodzes testi, nepārtrauktības pārbaudes, datu integritātes pārbaudes. Konkrēto auditu cenas atkarīgas no risinājumu sarežģītības un pārbaudes apjoma. Drošības testi tiks veikti atbilstoši prioritātēm un izmaiņām, kas veiktas risinājumos, plānveidīgi un secīgi, katrā no gadiem plānojot daļu no nepieciešamajām pārbaudēm, tādejādi vienmērīgi pārdalot izmaksas pa gadiem, vienlaikus ievērojot noteiktu drošības testu veikšanas regularitāti, tai skaitā regularitātes atbilstību normatīvajos aktos noteiktajam. Vidēji uzturēšanas gadā ir plānots minētos testus piesaistot ārpakalpojumu 48 cilvēkdienu apjomā. Ņemot vērā atbilstoša pakalpojuma cilvēkdienas tirgus cenu (vismaz 250 euro), drošības testu veikšanu ir nepieciešams finansējums vismaz 48\*250=12 000 euro apmērā.
 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekta rezultātā NMP dienestā veidosies cilvēkresursu darba stundu ietaupījums, kas tiks novirzīts citu funkciju veikšanai: izsaukumu apstrāde integrējoties ar 112 platformu ļaus optimizēt Izsaukumu pieņemšanas dispečeru amata vietas (4,5 slodzes, atbilstoši MK 2018.gada 18.decembra noteikumiem Nr.851 noteikta 3.kategorija ar mēnešalgu 1 025 *euro*), un ietaupītos resursus novirzīt padziļinātai izsaukumu izpildes kontroles, brigāžu pārvaldes un pārraudzības, kā arī pacientu drošības jautājumu nodrošināšanai, pārveidojot Izsaukumu pieņemšanas dispečeru amata vietas par 3,5 ārstu ekspertu amata vietām (atbilstoši MK 2018.gada 18.decembra noteikumiem Nr.851 noteikta 3.kategorija ar mēnešalgu 1 647 *euro*).Detalizētais aprēķins:

|  |  |
| --- | --- |
|  | **Amats** |
| **Ārsts eksperts** | **Izsaukumu pieņemšanas dispečers NM ārsta palīgs** |
| Kategorija atbilstoši MK noteikumiem Nr.851 | 1 | 3 |
| Stundas likme | 9.91 | 6.17 |
| Mēnešalga | 1,647 | 1,025 |
| Amata slodzes | 3,5 | 4.5 |
| Mēnešalga visām slodzēm | 5,765 | 4,613 |
| Piemaksa par nakts darbu  |   | 1,142 |
| Piemaksa par stāžu 3% | 173 | 138 |
| **Atalgojums mēn.** | **5,937** | **5,893** |
| Atvaļinājuma pabalsts 50 % no mēneša algas  |   |   |
| Darba devēja valsts sociālās apdrošināšanas obligātās iemaksas 24,09% | 1,430 | 1,419 |
| **Atlīdzība mēn. EKK 1000** | **7,368** | **7,312** |

 |
| 8. Cita informācija | Projekta īstenošanai nepieciešamie valsts budžeta līdzekļi normatīvajos aktos noteiktajā kārtībā tiks pieprasīti no 74. resora „Gadskārtējā valsts budžeta izpildes procesā pārdalāmais finansējums” 80.00.00 programmas „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.Projekta rezultātu uzturēšanai papildus nepieciešamais finansējums ne vairāk kā 715 500 *euro* gadā  tiks pieprasīts  normatīvajos aktos noteiktajā kārtībā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalības pasākumu organizēt nav nepieciešams, jo projekts neietekmē sabiedrību tiešā veidā.  |
| 2. | Sabiedrības līdzdalība projekta izstrādē | Nav |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | NMP dienests, Iekšlietu ministrijas Informācijas centrs, Nacionālais veselības dienests |
| 2. | Projekta izpildes ietekme uz pārvaldes funkcijām un institucionālo struktūru | Rīkojuma projekts neradīs NMP dienestam jaunas funkcijas. Saistībā ar rīkojuma projekta izpildi nav nepieciešams veidot jaunas, likvidēt vai reorganizēt esošas institūcijas. |
| 3. | Cita informācija | Nav. |

1. Veselības ministre I. Viņķele

Vīza: valsts sekretāre D. Mūrmane-Umbraško

Iveta Bērtulsone 60008321

iveta.bertulsone@vm.gov.lv